ประกาศกระทรวงแรงงาน เรื่อง หลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้าน (ฉบับที่ 2) พ.ศ. 2560
ประกาศกระทรวงแรงงาน
ประกาศกระทรวงแรงงาน
เรื่อง
หลักเกณฑ์และวิธีการแต่งตั้งกรรมการผู้ทรงคุณวุฒิ
ในคณะกรรมการคุ้มครองการรับงานไปทำที่บ้าน
(ฉบับที่ ๒)
พ.ศ. ๒๕๖๐[๑]
 

โดยที่เป็นการสมควรปรับปรุงประกาศกระทรวงแรงงาน
เรื่อง หลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้าน
ให้มีความเหมาะสมยิ่งขึ้น

อาศัยอำนาจตามความในมาตรา
๔ วรรคหนึ่ง และมาตรา ๒๕ วรรคสาม แห่งพระราชบัญญัติคุ้มครองผู้รับงานไปทำที่บ้าน
พ.ศ. ๒๕๕๓ รัฐมนตรีว่าการกระทรวงแรงงานจึงออกประกาศไว้ ดังต่อไปนี้

ให้ยกเลิกความในข้อ
๓ แห่งประกาศกระทรวงแรงงาน เรื่อง
หลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้าน
ลงวันที่ ๑๒ กรกฎาคม พ.ศ. ๒๕๕๖ และให้ใช้ความต่อไปนี้แทน
ข้อ ๓ ให้มีคณะกรรมการสรรหาคณะหนึ่ง
ประกอบด้วย
(๑) อธิบดีกรมสวัสดิการและคุ้มครองแรงงาน เป็นประธาน
(๒) ผู้อำนวยการกองคุ้มครองแรงงานนอกระบบ เป็นกรรมการ
(๓) ผู้แทนฝ่ายผู้จ้างงาน ผู้แทนฝ่ายผู้รับงานไปทำที่บ้าน
และผู้แทนฝ่ายนักวิชาการที่มีความรู้เกี่ยวกับการรับงานไปทำที่บ้าน
ฝ่ายละสองคนซึ่งรัฐมนตรีแต่งตั้ง เป็นกรรมการ
(๔) ข้าราชการตำแหน่งนักวิชาการแรงงานระดับปฏิบัติการขึ้นไป
กองคุ้มครองแรงงานนอกระบบเป็นกรรมการและเลขานุการ
คณะกรรมการสรรหามีหน้าที่ในการสรรหาและพิจารณาคัดเลือกกรรมการผู้ทรงคุณวุฒิ
บุคคลผู้ทำหน้าที่คณะกรรมการสรรหาไม่มีสิทธิได้รับการคัดเลือกเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้าน


ประกาศ ณ วันที่ ๗
มีนาคม พ.ศ. ๒๕๖๐
พลเอก ศิริชัย ดิษฐกุล
รัฐมนตรีว่าการกระทรวงแรงงาน








วริญา/ภวรรณตรี/จัดทำ
๒๓ มีนาคม ๒๕๖๐

ปริญสินีย์/ตรวจ
๒๔ เมษายน ๒๕๖๐












[๑] ราชกิจจานุเบกษา
เล่ม ๑๓๔/ตอนพิเศษ ๘๔ ง/หน้า ๑/๒๐ มีนาคม ๒๕๖๐